Charles George Gordon

Charles George Gordon (28. tammikuuta 1833 – 26. tammikuuta 1885), joka tunnetaan myös lisänimellä "Gordon Kiinalainen" oli brittiläinen kenraalimajuri. Hänet tunnetaan hänen käymistään taisteluista Kiinassa ja Pohjois-Afrikassa. Hän kaatui piiritystaistelussa Khartumissa. == Elämäkerta == Gordon osallistui Krimin sotaan, missä hän haavoittui ja oli jonkin aikaa Florence Nightingalen hoidossa.Kaminsky & Long (toim.) 2017, s. 131 Tämän jälkeen hän työskenteli Kiinan hallituksen palveluksessa vuodet 1863–1865 ja oli mukana kukistamassa Taiping-kapinaa. Yhdessä hänen Aasiassa suorittamien tutkimusmatkojensa kanssa tämä synnytti hänen lempinimekseen "Gordon Kiinalainen". Vuonna 1874 Gordon siirtyi Egyptiin. Hänet nimitettiin 1877 Brittiläisen imperiumin hallinnoiman Sudanin kuvernööriksi. Hän toimi tehtävässä vuoteen 1879 asti yrittäen ehkäistä orjakauppaa alueella. Hän kieltäytyi vuonna 1880 sekä Belgian kuninkaan Leopold II:n tarjouksesta ryhtyä Henry Morton Stanleyn seuraajaksi kuninkaan agenttina Kongossa että tarjouksesta Kapmaan siirtomaan joukkojen päällikkönä.Kaminsky & Long (toim.) 2017, s. 133 === Intiassa === Intian varakuningas George Robinson, jaarli Ripon nimitti vuonna 1880 Gordonin sihteerikseenKaminsky & Long (toim.) 2017, s. 129, mikä julkistettiin 1. toukokuuta 1880.Kaminsky & Long (toim.) 2017, s. 134 Gordon tunnusti, että tehtävä tuskin sopisi hänelle.Kaminsky & Long (toim.) 2017, s. 135 Yllättäen Gordon ja Ripon tulivat aluksi hyvin toimeen keskenään. Gordonia ärsytti kuitenkin tapa, jolla brittiläiset virkamiehet suhtautuivat intialaisiin ja tehtäviinsä. Hän päätti oitis, ettei jäisi tehtäväänsä kuutta kuukautta pidemmäksi ajaksi.Kaminsky & Long (toim.) 2017, s. 136 Lopulta hän erosi jo kesäkuussa samana vuonna.Kaminsky & Long (toim.) 2017, s. 141-142 Hän jatkoi kuitenkin kirjeenvaihtoa Riponin kanssa Intiaa koskevista asioista Intiasta poistuttuaan.Kaminsky & Long (toim.) 2017, s. 144 === Paluu Sudaniin ja kuolema === Sotaministeriössä tapahtuneen sattumanvaraisen kohtaamisen kautta Gordon sai asemapaikan pioneerien päällikkönä Mauritiuksella. Hän ei suuremmin arvostanut tehtävää, mutta otti sen vastaan, koska oli kahden vuoden päässä ylennyksestä kenraalimajuriksi, minkä jälkeen aikoi jäädä eläkkeelle armeijan palveluksesta. Tehtävän helppous myös antoi hänelle mahdollisuuden analysoida ja kommentoida ulkomailla ja siirtomaissa tapahtuvia asioita. Gordon sai vuonna 1884 kutsun palata Sudaniin auttamaan siellä mahdistiarmeijan kanssa taistelevia egyptiläisjoukkoja. Sudanissa Charles Gordon piiritettiin Khartumin kaupunkiin, missä hän kävi vastarintaa mahdistiarmeijan joukkoja vastaan kymmenen kuukautta. Näiden kymmenen kuukauden jälkeen hän sai surmansa kaupungissa käydyissä taisteluissa, juuri ennen apujoukkojen saapumista. ==Lähteet== * Kuka teki mitä (suuri suomalainen kirjakerho oy) vuodelta 1986 s. 99 * === Viitteet === == Aiheesta muualla == * Kolmen maanosan sankari. Kenraali Charles George Gordon - uskonnollinen kiihkoilija ja loistava soturi, Hakkapeliitta, 03.07.1934, nro 27, s. 6, Kansalliskirjaston digitaaliset aineistot Luokka:Brittiläiset kenraalit Luokka:Brittiläiset henkirikosten uhrit Luokka:Vuonna 1833 syntyneet Luokka:Vuonna 1885 kuolleet